Hnahthial DIPRO thar leh MJA te inkawm,"1402/2024-2025 Dated Hnahthial, the 1st August, 2024: Vawiin chawhma dar 11:00 khan Pu F. Lalrinfela, District Information and Public Relations Officer (DIPRO) Hnahthial chuan a office chamber-ah Hnahthial District chhunga Mizoram Journalists' Association (MJA) member-te nen kawmin thawhho puiah a sawm. Pu F. Lalrinfela, DIPRO chuan Hnahthial MJA ho nen an inkhawmnaah Hnahthiala MJA ho chu member puitling leh tha tak tak an ni tih a hriat avangin thlamuanthlak a tih thu a sawi a. MJA leh Information department chu then hran theih loh an nih avangin theih tawp chhuah tlanga, a tha zawnga Hnahthial District phochhuah kawnga thawhhopui turin a sawm a. Infuih tawn hreh lo tur te, group leh hnung lama insawisel mai lovin felfai takin sawifel ngai a awm chuan sawi ho thin tura a duh thu pawh a sawi tel bawk. He hunah hian MJA member te pawhin an ngaihmawh zawng leh hmasawnna tur kawnga an beisei zawngte an sawi bawk a ni. Hnahthial District-ah hian MJA member paruk (6) an awm a, vawiin inkawm khawmnah hian an kal kim vek thei a ni. Attachment Loading attachment...",Dated: 1 st Aug 24 12:47 PM,https://dipr.mizoram.gov.in/post/hnahthial-dipro-thar-leh-mja-te-inkawm